དེ་ཡང་དང་པོ།སྙན་ངག་ཟེར་པ་འདི་ཅི་ཞིག་རེད་དམ་ཞེ་ན།སྔོན་བྱོན་བོད་ཀྱི་མཁས་པ་དག་གི་ཁྲོད་དུ།སྤྱིར་བཏང་གི་ཚིག་སྦྱོར་ཙམ་ཞིག་མ་ཡིན་པར།ལུས་ཀྱི་གོས་བཞིན་དུ།སྤྱིར་བཏང་གི་གོན་པ་ཙམ་མ་ཡིན་པར།དེ་ལ་མཛེས་བྱེད་ཀྱི་རྒྱན་སྣ་ཚོགས་བཏགས་པ་དེ་ལ་ཟེར་ཅིང་།འཇུ་མི་ཕམ་གྱིས།སྙན་ངག་ཅེས་པ་ནི་སྨྲ་བའི་ཚིག་རྣམས་ལ་ཡིད་དུ་འོང་བའི་ཉམས་ཀྱི་ཁྱད་པར་བཏོད་པའི་ཐབས་ཤིག་ལ་བྱ།ཞེས་གསུངས་ཡོད་པ་དང་།དབྱིན་ཇིའི་ཐ་སྙད་དུ་ཕོ་ཨུ་ཐ་རེ་་ཟེར་དུས།མི་རྣམས་ཀྱིས་སེམས་ཀྱིས་སྣང་ངོར།དེ་ནི་སྤྱིར་བཏང་གི་ཚིག་ཙམ་བྲིས་པ་དང་།ཚིག་སྦྱོར་ཙམ་མ་ཡིན་པར།ཚིག་གི་རྒྱན་སྣ་ཚོགས་བཏོན་ནས་དམིགས་གསལ་གྱི་མངོན་པར་བྱས་པ་དེ་ལ་ཟེར་ཅིང་།ནུབ་ཏུ་དེའི་ཁུངས་ནི།སྔོན་གྱི་གྷི་རིག་གི་སྐད་ཀྱི་ལས་བྱུང་བ་ཡིན་པར་བཤད་ཅིང་།ནུབ་ཀྱི་སྙན་ངག་པ་དག་གིས་ཀྱང་།སྙན་ངག་གི་མཚན་ཉིད་ནི།སྒྲ་ཡངས་འཇུག་གི་དབང་དུ་བྱས་ན།རྗོད་བྱེད་ཀྱི་ཚིག་གང་ཞིག་ལ་དབང་བོ་ལྔ་ལ་མི་ཟད་པའི་མྱོང་བ་དང་།སེམས་ཀྱི་རྦ་ཀློང་གཡོ་ནུས་པའི་ཚིག་གི་རྒྱན་ལ་ཟེར།